Publication: Magyar Közlöny
Issue: MK-1998-80 (Year: 1998, Number: 80)
Era: 1990-2004
Section: a 38/1998. (IX. 4.) BM rendelethez
Paragraph Index: 25

16. Kiadmányozás 16.1. Aláírás, hitelesítés 16.1.1. Külső szervhez vagy személyhez iratot, kiadmányt csak a kiadmányozási joggal rendelkező személy aláírásával lehet továbbítani, elküldeni. 16.1.2. A kiadmány akkor hiteles, ha — azt az illetékes kiadmányozó saját kezűleg aláírja, — a kiadmányozó neve mellett az „s. k.” jelzés szerepel és — nem nyomdai sokszorosítású irat esetén — a hitelesítéssel felhatalmazott személy azt aláírásával igazolja, nyomdai sokszorosítás esetén elegendő a kiadmányozó neve mellett az „s. k.” jelzés, illetve a kiadmányozó alakhű aláírásmintája és/vagy a kiadmányozó szerv bélyegzőlenyomata, — a kiadmányozó, illetve a felhatalmazott személy aláírása mellett a szerv hivatalos bélyegzőlenyomata szerepel. 16.1.3. A másolat vagy kiadmány hitelesítését az eredeti iratot őrző szervezeti egység iratkezelője végzi záradékolással. 16.2. Digitális hitelesítés Az elektronikusan előállított a szervezetek között elektronikusan továbbított iratok hitelesítésére elektronikus aláírást és időbélyegzőt, jogszabályban kijelölt szervezet által kezelt nyilvános és titkos kulcsot kell alkalmazni. Az elektronikus irattal, valamint az elektronikus irat hitelességét biztosító eszközökkel kapcsolatos részletes jogi szabályozás folyamatban van, az erről rendelkező törvény hatálybalépését követően a szabályzatnak e részét a törvény előírásainak megfelelően kell kialakítani. 16.3. Hitelesítési eszközök nyilvántartása Kiadmányozáshoz az állami címerrel és sorszámmal ellátott bélyegzőt kell használni. A kiadott bélyegzőkről és az érvényes aláírásokról nyilvántartást kell vezetni.

Source: https://magyarkozlony.hu/hivatalos-lapok/bc2f3ee1d5c85289ae6845b69ae9a24dc13ec7a3/dokumentumok/c8de5c2afae3a3a4b607c0b8c7c9477121f7663b/letoltes